கட்டாணி அல்லது தறையாணியின் தட்டை (Flat) முனையில் நெருக்கமாகப் பொருந்தும் வகையில்  இதன் முனைப்பபகுதியும் தட்டையாக இருக்கும். இரு உறுப்புகளை இணைக்கும் கட்டாணியை  (cotter pin) அல்லது தறையாணியை (Revet) துளையில் இறுக்கமாகச் செருகவும், செருகியிருப்பதைக் கழற்றவும் ஊசிக்குந்தம் பயன்படுகிறது. ”பூந்தலைக் குந்தங் குத்தி“ என்பது முல்லைப்பாட்டு என்னும் இலக்கிய வரி !(வரி : 41) பொதுவாக 100 மி.மீ.நீளமும் காற்பங்கு உள்ளீடற்றும் (hollow) முக்காற்பங்கு திண்மையாகவும் (solid) இருக்கும். முனையில் வட்டவடிவப் புழல் (circular tube) அமைப்பும் அதற்கு மேலாக நீள்வடிவத் திறவையும் (opening) இருக்கும். புழலின் முனை வெட்டும் தனமையுடையது. புழல்குந்தம் வெவ்வேறு விட்ட (diameter) அளவில் கிடைக்கிறது. மாழைத் தகடு, ஞெகிழித் தகடு, தாள்தகடு, துணி ஆகியவற்றில் துளை வெட்டுவதற்குப் பயன்படுகிறது. வெட்டிய வில்லை பக்கவாட்டுத் திறவை வழியாக வெளியில் வந்துவிடும். “வை வாள் இருஞ்சிலைக் குந்தம்“ என்பது சீவக சிந்தாமணி (வரி.1678).